cyanic-selkie/wikianc huggingface dataset:
ფრანჩესკო მარია გრიმალდი
ფრანჩესკო გრიმალდის შრომები
გრიმალდისა და რიჩიოლის სახელებთანაა დაკავშირებული მთვარის ხილული ნაწილის ობიექტთა ყველა სახელი (გარდა ალპების, აპენინებისა და კავკასიონისა.) ,რაც მათვე გადაიტანეს 1651 წელს შედგენილ რუკაზე. რგოლისებრ მთებს მიკუთვნებული აქვს ცნობილი ასტრონომებისა და მათემატიკოსების სახელები, ხოლო უფრო ბნელ დაბლობებს, რომლებიც ზღვის მსგავსად გამოიყურება, გეოგრაფიული და მეტეოროლოგიური მნიშვნელობის სახელწოდებანი; მაგალითად, დღემდე შემორჩა კაშკაშა შესამჩნევ რგოლისებრ მთებს მთვარეზე ტიხოს, კოპერნიკის, არისტრაქეს და სხვათა, ხოლო დიდ დაბლობებს - ქარიშხლების, ოკეანის, ღრუბლების ზღვის, ცისარტყელას უბისა და სხვათა სახელები.
ამერიკელმა კოსმონავტებმა მთვარეზე დაჯდომის შემდეგ ალბათ ისარგებლეს იმ რუკებითაც, რომელზედაც გრიმალდმა 300 წლის წინათ სახელწოდებანი აღნიშნა. ფრანჩესკო გრიმალდი გარდაიცვალა 1663 წლის 28 დეკემბერს.
სქოლიო
კატეგორია:იტალიელი ფიზიკოსები
იაგოდნაია-პოლიანა (ბაშკირეთი)
იაგოდნაია-პოლიანა (Ягодная Поляна; Ягодная Поляна) — სოფელი რუსეთში, ბაშკირეთში, უფის რაიონში. მიეკუთვნება დმიტრიევის სოფსაბჭოს. რაიონულ ცენტრ უფიდან განლაგებულია 19 კილომეტრში, ხოლო უახლოეს რკინიგზის სადგურ უფიდან 19 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 417 ადამიანი. მოსახლეობის უმრავლესობას თათრები და რუსები შეადგენენ.
სქოლიო
კატეგორია:უფის რაიონის სოფლები
სუჩავა
სუჩავა (Suceava) — ქალაქი ჩრდილო-აღმოსავლეთ რუმინეთში, მდინარე სუჩავის ნაპირზე. სუჩავის ჟუდეცის ადმინისტრაციული ცენტრი. 2011 წლის მოსახლეობის აღწერის მიხედვით, ქალაქში ცხოვრობდა 92 121 ადამიანი. XIV-XVI საუკუნეებში იყო მოლდოვის სამთავროს დედაქალაქი. არის არქიტექტურული ძეგლები.
სქოლიო
კატეგორია:რუმინეთის ქალაქები
ბელავია
სქოლიო
კატეგორია:ბელარუსული ავიაკომპანიები
ვალტიერა
ვალტიერა (Valtierra) — ქალაქი და მუნიციპალიტეტი ესპანეთში, შედის ნავარის პროვინციის ტუდელის კომარკის შემადგენლობაში. ფართობი — 49,891 კმ². მოსახლეობა — 2430 კაცი (2020 წ.).
Heal the Pain
„Heal the Pain“ — ინგლისელი მომღერალ და სიმღერების ავტორ ჯორჯ მაიკლის სიმღერა, რომელიც სინგლის სახით 1991 წელს, ლეიბლზე Epic Records გამოვიდა. იგი წარმოადგენს აკუსტიკურ გიტარაზე შესრულებულ ბალადას. ეს იყო მეოთხე სინგლი ალბომიდან Listen Without Prejudice Vol. 1.
სიმღერა ბრიტანეთის სინგლების ჩარტში 1991 წლის თებერვალში მოხვდა და #31 პოზიციამდე ავიდა. წინა სინგლებთან შედარებით სიმღერა შედარებით წარუმატებელი აღმოჩნდა.
2008 წლის ვერსია
2008 წელს სიმღერა გამოვიდა, როგორც სინგლი ჯორჯ მაიკლის კომპილაციური ალბომის Twenty Five აშშ გამოცემიდან. ეს ვერსია არის დუეტი პოლ მაკ-კარტნისთან. სიმღერის ჩაწერის შესახებ ცნობილი გახდა 2005 წელს.
რუსეთ-უკრაინის ურთიერთობები
რუსეთსა და უკრაინას შორის 2022 წლის 24 თებერვალს შეწყდა ოფიციალური დიპლომატიური ურთიერთობები. რუსეთი და უკრაინა ამჟამად საომარ მდგომარეობაში არიან: რუსეთ-უკრაინის ომი 2014 წელს დაიწყო რუსეთის ფედერაციის მიერ ყირიმის ანექსიით. 2022 წლის თებერვალში რუსეთი შეიჭრა უკრაინაში ერთდროულად რამდენიმე ფრონტზე.
1991 წელს საბჭოთა კავშირის დაშლის შემდეგ ჩამოყალიბებულ სახელმწიფოთა ორმხრივ ურთიერთობებში იყო მოკავშირეობის, დაძაბულობისა და უშუალო დაპირისპირების პერიოდები. 1990-იანების დასაწყისში უკრაინის პოლიტიკას მეტწილად განსაზღვრავდა მისი მისწრაფება სუვერენიტეტისა და დამოუკიდებლობისკენ, საგარეო პოლიტიკა კი გულისხმობდა ევროკავშირს, რუსეთსა და სხვა ძლიერ მოკავშირეებთან დაბალანსებულ თანამშრომლობას.
რუსეთსა და უკრაინას შორის ურთიერთობა დაიძაბა 2014 წლის ღირსების რევოლუციის შემდეგ, როცა უკრაინის არჩეული პრეზიდენტი ვიქტორ იანუკოვიჩი და მისი მთავრობა გადააყენეს, რადგან მან უარი განაცხადა ხელი მოეწერა ევროკავშირთან პოლიტიკური ასოცირებისა და თავისუფალი ვაჭრობის ხელშეკრულებას, რასაც უკრაინის პარლამენტის უმრავლესობა უჭერდა მხარს. უკრაინის პოსტრევოლუციურმა ხელისუფლებამ გადაწყვიტა, ქვეყნის მომავალი ევროკავშირთან და ნატოსთან ყოფილიყო დაკავშირებული, ნაცვლად რუსეთს, ევროკავშირსა და ნატოს შორის დიპლომატიური ბალანსის დაცვისა ეკონომიკური და უსაფრთხოების ინტერესებისთვის. 2004 წელს ჩეხეთი, ესტონეთი, უნგრეთი, ლატვია, ლიეტუვა, პოლონეთი და სლოვაკეთი ევროკავშირში გაწევრიანდნენ, რასაც მოყვა ანალოგიური ნაბიჯი ბულგარეთისა და რუმინეთისგან 2007 წელს (იხილეთ ევროკავშირის წევრი სახელმწიფოები). რუსეთის მთავრობა შიშობდა, რომ უკრაინის ევროკავშირსა და ნატოში გაწევრიანებით შეიკვრებოდა მოკავშირე ქვეყნების დასავლური კედელი, რაც შეზღუდავდა რუსეთის წვდომას შავ ზღვაზე. გამომდინარე იქიდან, რომ სამხრეთ კორეა და იაპონია აშშ-ის მოკავშირეები არიან, რუსეთის მთავრობა შეშფოთდა, რომ რუსეთის გარშემო იკვრებოდა მტრულად განწყობილი ქვეყნების ალიანსი. ღირსების რევოლუციის შემდგომ პერიოდში უკრაინის ეკონომიკურად მნიშვნელოვან დონბასის რეგიონში მიმდინარე ომში რუსეთმა მხარი დაუჭირა დონეცკის სახალხო რესპუბლიკისა და ლუგანსკის სახალხო რესპუბლიკის სეპარატისტულ მილიციას. დონბასის რეგიონში, რომელსაც აღმოსავლეთით რუსეთი ესაზღვრება, ეთნიკურად რუსი მოსახლეობა უმრავლესობაშია. 2014 წლის შემდეგ რუსეთ-უკრაინის ომს შეეწირა 13,000-ზე მეტი ადამიანი და შედეგად მოყვა დასავლეთის მიერ რუსეთზე განხორციელებული სანქციები.
2019 წელს უკრაინის კონსტიტუციაში შევიდა ცვლილებები, რამაც მკაცრად განსაზღვრა ქვეყნის სტრატეგიული კურსი ევროკავშირისა და ნატოს წევრობისადმი. 2021-22 წლებში უკრაინის საზღვართან რუსეთის სამხედრო დანაყოფების ზრდამ ხელი შეუწყო ამ ორ ქვეყანას შორის დაძაბულობის ზრდას და კიდევ უფრო გააუარესა მათი ურთიერთობა, რასაც მოყვა ამერიკის შეერთებული შტატების მხრიდან მკაცრი მიმართვა, რომ შეჭრის მცდელობას რუსეთის ეკონომიკაზე მძიმე შედეგი ექნებოდა. 2022 წლის 24 თებერვალს რუსეთი უკრაინაში შეიჭრა, რამაც უკრაინას უბიძგა, მის აღმოსავლელ მეზობელთან დიპლომატიური ურთიერთობები შეეწყვიტა.
კიევის რუსეთი
როგორც რუსეთი, ისე უკრაინა წარმოადგენს კიევის რუსეთის (ასევე ცნობილი, როგორც ძველი რუსეთი) მემკვიდრეს. კიევის რუსეთი იყო სახელმწიფო წყობა, რომელმაც მე-10 საუკუნეში ბიზანტიური ეკლესიის გავლენის ქვეშ გააერთიანა სხვადასხვა ეროვნების რამდენიმე ტომი და საგვარეულო. ძველი რუსული ქრონიკების მიხედვით, კიევი, თანამედროვე უკრაინის დედაქალაქი გამოცხადდა რუსული ქალაქების დედად რადგან ის გვიანდელი შუა საუკუნეების ძლიერი სახელმწიფოს, კიევის რუსეთის, დედაქალაქი იყო.
მოსკოვის დიდი სამთავრო და რუსეთის იმპერია
კიევის რუსეთში მონღოლების შემოსევის შემდეგ რუსი და უკრაინელი ხალხების ისტორია იყოფა. რუსმა ხალხმა წარმატებით გააერთიანა კიევის რუსეთის ჩრდილო პროვინციები და რუსეთის სამეფოდ გარდაქმნეს. უკრაინა ჯერ ლიტვის დიდი სამთავროს მმართველობის ქვეშ მოექცა, შემდეგ კი - პოლონეთ-ლიტვის თანამეგობრობისა. თანამეგობრობის შემადგენლობაში ყოფნისას მებრძოლმა ზაპოროჟიელმა კაზაკებმა უარი თქვეს პოლონიზაციაზე და ამის გამო ხშირად უხდებოდათ შეტაკება თანამეგობრობის ხელისუფლებასთან, რომელსაც პოლონეთის ფეოდალური კლასი შლიახტა მართავდა.
კაზაკებს შორის არსებულმა მღელვარება საბოლოოდ თანამეგობრობის წინააღმდეგ ამბოხში გადაიზარდა და კაზაკებმა გადაწყვიტეს, მოკავშირედ აერჩიათ რუსეთი, რომელთანაც კულტურის, ენისა და რელიგიის კუთხით ბევრი საერთო ჰქონდათ. ამას ფორმალური სახე მიეცა პერეიასლავის ხელშეკრულების სახით 1654 წელს. მე-17 საუკუნის შუახანებიდან მოყოლებული უკრაინა თანდათანობით შეიერთა რუსეთის იმპერიამ, რომელიც მე-18 საუკუნის მიწურულს პოლონეთის დანაწილების შემდეგ რუსეთად გარდაიქმნა. ამის შემდეგ მალევე რუსეთის იმპერიამ ძალის გამოყენებით დაშალა კაზაკების არმია და კაზაკების უმეტესობა რუსეთის იმპერიის სამხრეთ ნაწილში მდებარე რეგიონში, ყუბანში გადასახლდა.
უკრაინის სახალხო რესპუბლიკა
თებერვლის რევოლუციამ საფუძველი ჩაუყარა ოფიციალურ ურთიერთობას რუსეთის დროებით მთავრობასა და უკრაინის ცენტრალურ რადას შორის, რომელსაც რუსეთის მთავრობაში მისი კომისარი, პეტრო სტებნიცკი წარმოადგენდა. იმავდროულად დმიტრი ოდინეცი დაინიშნა უკრაინის მთავრობაში რუსულ საქმეთა წარმომადგენლად. 1918 წელს საბჭოთა ხელისუფლების მიერ განხორციელებული სამხედრო აგრესიის შემდეგ უკრაინამ გამოაცხადა რუსეთის რესპუბლიკიდან სრული დამოუკიდებლობა 1918 წლის 22 იანვარს და ჩამოყალიბდა უკრაინის სახალხო რესპუბლიკად, რა ფორმითაც იარსება 1917 წლიდან 1922 წლამდე. ბრესტ-ლიტოვსკის ორმა ზავმა, რომელსაც უკრაინამ და რუსეთმა ცალ-ცალკე მოაწერეს ხელი ცენტრალურ ძალებთან ერთად, მათ შორის არსებული სამხედრო კონფლიქტი ჩააცხრო და იმავე წელს სამშვიდობო მოლაპარაკებები დაიწყო.
I მსოფლიო ომის დასრულების შემდეგ უკრაინა დამოუკიდებლობისთვის გაჩაღებული ომის ფრონტად იქცა, რაც ხშირად განიხილება რუსეთის სამოქალაქო ომის ნაწილად. პირადი პოლიტიკური შეხედულებებიდან გამომდინარე როგორც რუსები, ისე უკრაინელები თითქმის ყველა არმიის შემადგენლობაში იბრძოდნენ.
1922 წელს უკრაინა და რუსეთი გახდნენ საბჭოთა სოციალისტური რესპუბლიკების კავშირის დამფუძნებელი წევრები. მათ ასევე ხელი მოაწერეს 1991 წლის დეკემბრის ხელშეკრულებას, რომლის საფუძველზეც საბჭოთა კავშირმა არსებობა შეწყვიტა.
რუსეთის იმპერიის დასრულებით ავტომატურად გაუქმდა უკრაინული ენის აკრძალვა. ამას მოყვა კორენიზაციის პერიოდი, რაც გულისხმობდა სხვადასხვა საბჭოთა რესპუბლიკების კულტურათა ხელშეწყობას.
ჰოლოდომორი
1932–1933 წლებში უკრაინამ გამოსცადა ჰოლოდომორი (უკრაინულად: Голодомор, „შიმშილით განადგურება“; სათავეა 'Морити голодом', „შიმშილით დახოცვა“), რომელიც ადამიანის ხელით გამოწვეული შიმშილობა იყო უკრაინის საბჭოთა სოციალისტურ რესპუბლიკაში, რასაც 7.5 მილიონამდე უკრაინელის სიცოცხლე შეეწირა. უკრაინის სსრ-ის მილიონობით მოქალაქე, რომელთა უმრავლესობა ეთნიკურად უკრაინელი იყო, შიმშილით დაიხოცა მშვიდობიან პერიოდში მომხდარი უპრეცედენტო კატასტროფის დროს. მკვლევარები ვერ თანხმდებიან, ბუნებრივ ფაქტორებს უფრო დიდი წვლილი ჰქონდა ამ შიმშილის გამოწვევაში თუ არასწორ ეკონომიკურ პოლიტიკას და რამდენად იყო წინასწარგანზრახული უკრაინელი გლეხობის განადგურება საბჭოთა ლიდერების მიერ.
ჰოლოდომორის შიმშილი გავრცელდა ბევრ საბჭოთა რესპუბლიკაში, მათ შორის რუსეთსა და ყაზახეთში. რადგან განზრახვის პირდაპირი მტკიცებულება არ არსებობს, მკვლევარები ასევე უშვებენ შესაძლებლობას, რომ ჰოლოდომორი გამოიწვია კერძო საკუთრების ლიკვიდაციისა და საბჭოთა ინდუსტრიალიზაციის პერიოდში განხორციელებულ რადიკალურ ცვლილებებთან დაკავშირებულმა ეკონომიკურმა პრობლემებმა, რასაც თან დაერთო 1930-იანი წლების დასაწყისში გავრცელებული გვალვა. თუმცა 2010 წლის 1 იანვარს კიევის სააპელაციო სასამართლომ იოსებ სტალინი, ლაზარ კაგანოვიჩი, ვიაჩესლავ მოლოტოვი და უკრაინელი საბჭოთა ლიდერები, სტანისლავ კოსიორი და ვლას ჩუბარი, სხვა თანამდებობის პირებთან ერთად, სიკვდილის შემდგომ ცნო დამნაშავედ ჰოლოდომორის შიმშილობის პერიოდში უკრაინელთა გენოციდში.
ბირთვული განიარაღება
სსრკ-ის დაშლის შემდეგ უკრაინამ დამოუკიდებლობა მოიპოვა და მემკვიდრეობით მიიღო მსოფლიოში სიდიდით მესამე ბირთვული რეზერვი, ასევე ბირთვული იარაღის დაპროექტებისა და წარმოების საშუალებები. ქვეყანას ჰქონდა 130 UR-100N საკონტინენტთაშორისო ბალისტიკური რაკეტა (კბრ) თითოეული 6 ქობინით, 46 RT-23 კბრ თითოელი 10 ქობინით, ასევე 33 მძიმე ბომბდამშენი, რაც ჯამში უკრაინის ტერიტორიაზე არსებულ დაახლოებით 1700 ქობინს შეადგენდა. მიუხედავად იმისა, რომ უკრაინას იარაღზე ფიზიკური კონტროლი ჰქონდა, მას არ გააჩნდა სამოქმედო კონტროლი, რადგან რუსეთის მიერ კონტროლირებად ელექტრონულ ამოქმედების ნებადამრთველ რგოლზე და ბრძანებისა და კონტროლის სისტემაზე იყვნენ დამოკიდებული. 1992 წელს უკრაინა დათანხმდა, ნებაყოფლობით მოეცილებინა 3000-ზე მეტი ტაქტიკური ბირთვული იარაღი.
1994 წელს ამერიკის შეერთებულ შტატებს, რუსეთსა და გაერთიანებულ სამეფოსთან ერთად ბუდაპეშტის მემორანდუმზე ხელის მოწერის შემდეგ, რასაც მოყვა მსგავსი შეთანხმება საფრანგეთთან და ჩინეთთან, უკრაინა დათანხმდა, გაენადგურებინა დარჩენილი ბირთვული იარაღი და გაწევრიანებულიყო ბირთვული იარაღის გაუვრცელებლობის ხელშეკრულებაში (ბიგ). 1996 წელს უკრაინამ საბჭოთა პერიოდის სტრატეგიული ქობინები მთლიანად რუსეთს გადასცა.
შავი ზღვის ფლოტისა და სევასტოპოლის გაყოფა
მეორე მნიშვნელოვანი სადავო საკითხი წლების მანძილზე იყო შავი ზღვის ფლოტისა და მისი სამოქმედო ბაზების, ძირითადად სევასტოპოლის ბედი ყირიმის ნახევარკუნძულზე. საკითხი გაამწვავა უკრაინის მხრიდან გაკეთებულმა განცხადებამ, რომ მთელი ფლოტი რუსეთის იურისდიქციაში იყო და უკრაინა ნატოს გაწევრიანების სამოქმედო გეგმის მიხედვით იმოქმედებდა, რასაც მოყვა რუსი პოლიტიკოსების მიერ ყირიმის ტერიტორიის ნაწილზე პრეტენზიის გამოთქმა და რუსეთის პარლამენტის დადგენილება, რომ 1954 წელს ყირიმის უკრაინისთვის საჩუქრად გადაცემა არალეგიტიმური იყო, რის შედეგადაც ნახევარკუნძული მოლაპარაკებებში განხილვის საგნად იქცა.
ყირიმის გადაცემის ინიციატორად ითვლება საბჭოთა კავშირის კომუნისტური პარტიის ცენტრალური კომიტეტის მდივანი ნიკიტა ხრუშჩოვი. რამდენიმეწლიანი აქტიური მოლაპარაკებების შემდეგ საკითხი საბოლოოდ 1997 წელს გადაწყდა. გაყოფის ხელშეკრულების ფარგლებში ფლოტი გაიყო და რუსეთს საშუალება მიეცა, სევასტოპოლში მდებარე სამხედრო-საზღვაო ბაზების ნაწილი იჯარით მიეცა რუსეთის სამხედრო-საზღვაო ფლოტისთვის 2017 წლამდე, ხოლო მეგობრობის შეთანხმებამ გააუმჯობესა სტრატეგიული პარტნიორობის პრინციპი, მოიტანა არსებული საზღვრების დაურღვევლობის აღიარება, დაადგინა ტერიტორიული მთლიანობისადმი პატივისცემა და ორმხრივი მზაობა, ერთმანეთის უსაფრთხოება საფრთხის ქვეშ არ დაეყენებინათ.
ეკონომიკა
უკრაინის ექსპორტში რუსეთის წილი შემცირდა 1997 წლის 26.2%-დან 1998-2000 წლის 23%-მდე, თუმცა იმპორტის წილი 45-50%-ზე შენარჩუნდა. ჯამში უკრაინა ვაჭრობის მესამედიდან ნახევრამდე რუსეთის ფედერაციასთან აწარმოებდა. დამოკიდებულება განსაკუთრებით ძლიერი იყო ენერგიის საკითხში. წლიურად მოხმარებული ბუნებრივი აირის 70–75% და ნავთობის 80%-მდე რუსეთიდან შედიოდა. ექსპორტის სფეროშიც უკრაინა რუსეთზე იყო დამოკიდებული. რუსეთი რჩებოდა უკრაინის მთავარ ბაზრად შავ მეტალურგიაში, ფოლადის ფილებსა და მილებში, ელექტრულ მექანიზმებში, ლითონსაჭრელ ჩარხებსა და აღჭურვილობაში, საკვებში და ქიმიური მრეწველობის პროდუქტებში. რუსეთი იმედისმომცემი ბაზარი იყო ძვირადღირებული უკრაინული პროდუქციის გასაყიდად, რომლის 90% ისტორიულად რუს მომხმარებელზე იყო გათვლილი.
1997 წელს ძველი მყიდველების დაკარგვის გამო უკრაინამ განიცადა 97–99%-იანი ვარდნა ისეთი პროდუქტების წარმოებაში, როგორიც იყო ციფრული საკონტროლო სისტემის მქონე სამრეწველო მექანიზმები, ტელევიზორები, მაგნიტოფონები, ექსკავატორები, ავტომობილები და ტრაქტორები. იმავდროულად, მიუხედავად პოსტკომუნისტური სტაგნაციისა, რუსეთი უკრაინის ეკონომიკაში რჩებოდა სიდიდით მეოთხე ინვესტორად აშშ-ის, ნიდერლანდებისა და გერმანიის შემდეგ. 1998 წელს უკრაინამ პირდაპირი უცხოური ინვესტიციებით მიიღო $2.047 მილიარდი, საიდანაც რუსეთის წილი $150.6 მილიონი იყო.
2000-იანი წლები
უკრაინის 2004 წლის საპრეზიდენტო არჩევნებამდე აქტიურად განიხილებოდა რამდენიმე სადავო საკითხი, მათ შორის იყო სპეკულაციები რუსული თვითმფრინავის შემთხვევით ჩამოგდებაზე უკრაინის ჯარის მიერ და უთანხმოება ტუზლას კუნძულის შესახებ. მიუხედავად ამისა, ლეონიდ კუჩმას მმართველობისას რუსეთთან ურთიერთობები გაუმჯობესდა. 2002 წელს რუსეთის ხელისუფლებამ მონაწილეობა მიიღო ხმელნიცკისა და როვნოს ატომური ელექტროსადგურების მშენებლობის დაფინანსებაში. 2003 წელს რუსეთი შეეცადა, უკრაინა გაეწევრიანებინა მის მიერ შექმნილ ევრაზიულ ეკონომიკურ კავშირში, რომელსაც რუსეთი მართავდა. თუმცა პრეზიდენტ ვიქტორ იუშჩენკოს ხელისუფლებაში მოსვლის შემდეგ ხელახლა იჩინა თავი რამდენიმე პრობლემამ, მათ შორის გაზის უთანხმოებამ, რისი მიზეზიც იყო უკრაინის ევროკავშირთან თანამშროლობის ზრდა და ნატოში გაწევრიანებისკენ სწრაფვა.
უკრაინაში რუსეთთან ურთიერთობის აღქმა რეგიონული ფაქტორების მიხედვით მნიშვნელოვნად განსხვავდება. ბევრი რუსულენოვანი აღმოსავლური და სამხრეთ რეგიონი, რომლებიც ასევე წარმოადგენენ უკრაინაში რუსული დიასპორის უმრავლესობის საცხოვრებელს, მხარს უჭერენ რუსეთთან დაახლოებას. თუმცა უფრო ცენტრალურ და განსაკუთრებით დასავლურ რეგიონებში (რომლებიც არასდროს ყოფილა იმპერიალისტური რუსეთის ნაწილი) ნაკლებად კეთილგანწყობილი არიან რუსეთთან   და განსაკუთრებით საბჭოთა კავშირთან ისტორიული კავშირის იდეისადმი.
რუსეთში უკრაინისადმი დამოკიდებულება რეგიონების მიხედვით არ განსხვავდება, თუმცა მთლიანობაში უკრაინის ბოლოდროინდელი მცდელობები ევროკავშირსა და ნატოში გაწევრიანებაზე აღიქმება, როგორც მკაცრად პროდასავლური, ანტირუსული კურსი და შესაბამისად მტრული დამოკიდებულება რუსეთისადმი. ამის გამო რუსეთში უკრაინისადმი დადებითი დამოკიდებულება შემცირდა (მიუხედავად იმისა, რომ უკრაინის პრეზიდენტმა ვიქტორ იუშჩენკომ რუსეთი დაარწმუნა, რომ ნატოში გაწევრიანება ანტირუსულ ქმედებას არ წარმოადგენდა და პუტინმა აღნიშნა, რომ რუსეთი მხარს უჭერს უკრაინის ევროკავშირში შესვლას ). სიტუაცია გაამწვავა უკრაინაში მიმდინარე საჯარო დისკუსიამ, უნდა ჰქონოდა თუ არა რუსულ ენას ოფიციალური სტატუსი და გამხდარიყო მეორე სახელმწიფო ენა. 2009 წლის გაზის კონფლიქტის პერიოდში რუსულმა მედიამ თითქმის ერთხმად წარმოაჩინა უკრაინა აგრესორ და ხარბ სახელმწიფოდ, რომელიც რუსეთის მტრების მხარეს დგებოდა და ბოროტად სარგებლობდა იაფი რუსული ბუნებრივი აირით.
რუსეთ-უკრაინის ურთიერთობა კიდევ უფრო გააუარესა 2007–2008 წელს გაკეთებულმა აგრესიულმა განცხადებებმა როგორც რუსეთის (მაგ. საგარეო საქმეთა სამინისტრო, მოსკოვის მერი იური ლუჟკოვი და იმდროინდელი პრეზიდენტი ვლადიმერ პუტინი ), ისე უკრაინელი პოლიტიკოსების მხრიდან (მაგ. საგარეო საქმეთა ყოფილი მინისტრი ბორის ტარასიუკი, იუსტიციის მინისტრის მოადგილე ევგენი კორნიჩუკი და საპარლამენტო ოპოზიციის იმდროინდელი ლიდერი იულია ტიმოშენკო.
სევასტოპოლში შავი ზღვის ფლოტის სტატუსი უთანხმოებისა და დაძაბულობის გამომწვევ მიზეზად დარჩა.
ტიმოშენკოს მეორე მთავრობა
2008 წლის თებერვალში რუსეთი ცალმხრივად გავიდა უკრაინა-რუსეთის სამთავრობათაშორისო შეთანხმებიდან სარაკეტო თავდასხმის გამაფრთხილებელი მთავარი ცენტრის შესახებ, რომელსაც 1997 წელს მოეწერა ხელი.
რუსეთ-საქართველოს ომის დროს უკრაინასა და რუსეთს შორის ურთიერთობა დაიძაბა, რადგან უკრაინა იყო საქართველოს მხარდამჭერი და საქართველო მისგან იარაღს ყიდულობდა. გარდა ამისა, უკრაინამ დააწესა ახალი რეგულაციები რუსეთის შავი ზღვის ფლოტის მიმართ, რომელიც გემებსა და საზღვარო ქვეითებს ომში გზავნიდა. კერძოდ, უკრაინამ მოსთხოვა რუსეთს, წინასწარ აეღო ნებართვა, როცა უკრაინის საზღვრის გადაკვეთა გახდებოდა საჭირო, რაზეც რუსეთმა უარი განაცხადა. შემდგომი უთანხმოება საქართველოსთან მიმართებაში პოზიციაზე და რუსეთთან ურთიერთობაზე გახდა ერთ-ერთი მიზეზი 2008 წლის სექტემბერში უკრაინის პარლამენტში ჩვენი უკრაინა - სახალხო თავდაცვის ბლოკი+იულია ტიმოშენკოს ბლოკის კოალიციის დაშლისა (2008 წლის 16 დეკემბერს კოალიცია თავიდან ჩამოყალიბდა ახალ პარტნიორთან, ლიტვინის ბლოკთან ერთად ). ამან ხელახლა გააღვივა უთანხმოება ყირიმში რუსეთის ჯარის არსებობასთან დაკავშირებით.
2008 წლის 2 ოქტომბერს რუსეთის პრემიერ-მინისტრმა ვლადიმერ პუტინმა უკრაინა დაადანაშაულა საქართველოსთვის იარაღის მიწოდებაში სამხრეთ ოსეთის ომის დროს. პუტინმა ასევე განაცხადა, რომ მოსკოვს ჰქონდა მტკიცებულებები, რომლის თანახმადაც უკრაინელი სამხედრო ექსპერტები ომის დროს კონფლიქტის ზონაში იმყოფებოდნენ. უკრაინამ ეს ბრალდებები უარყო. იარაღების ექსპორტიორი სახელმწიფო კომპანიის უკრსპეცექსპორტის ხელმძღვანელმა განაცხადა, რომ ომის დროს იარაღი არ გაუყიდიათ, ხოლო თავდაცვის მინისტრმა იური ეხანუროვმა უარყო, რომ უკრაინის სამხედრო შემადგენლობა საქართველოს მხარეს იბრძოდა.
უკრაინის გენერალურმა პროკურორმა ოლექსანდრ მედვედკომ 2009 წლის 25 სექტემბერს დაადასტურა, რომ უკრაინის შეიარაღებული ძალებიდან არავის მიუღია მონაწილეობა 2008 წლის სამხრეთ ოსეთის ომში, არც მათი იარაღი ან სამხედრო აღჭურვილობა ყოფილა გამოყენებული ამ კონფლიქტში და ქართული მხარისთვის დახმარება არ გაუწევიათ. უკრაინელმა თანამდებობის პირებმა ოფიციალურ განცხადებაში აღნიშნეს, რომ სამხედრო აღჭურვილობის საერთაშორისო გადაზიდვები უკრაინასა და საქართველოს შორის 2006–2008 წლებში ხორციელდებოდა მანამდე გაფორმებული ხელშეკრულებების, უკრაინის კანონმდებლობისა და საერთაშორისო კონვენციების თანახმად.
აშშ-მა მხარი დაუჭირა უკრაინის 2008 წლის იანვრის განცხადებას ნატოში გაწევრიანებაზე, რომლითაც უკრაინას ნატოში გაწევრიანების სამოქმედო გეგმის მიღება სურდა. რუსეთი მკაცრად დაუპირისპირდა უკრაინისა და საქართველოს ნატოში გაწევრიანების ყველანაირ პერსპექტივას. 2008 წელს ბუქარესტში გამართული ნატო-რუსეთის საბჭოს სამიტზე პუტინის გამოსვლის სავარაუდო ჩანაწერის თანახმად, პუტინმა ისაუბრა რუსეთის პასუხისმგებლობაზე, დაიცვას ეთნიკურად რუსი მოსახლეობა უკრაინაში და მოუწოდა ნატოს, გონივრულად ემოქმედათ; ზოგიერთი მედია საშუალების თანახმად, პუტინმა აშშ-ის პრეზიდენტს გადაკვრით მიანიშნა, რომ ნატოში გაწევრიანების შემთხვევაში უკრაინის ტერიტორიული მთლიანობა დაირღვეოდა. 2010 წელს აშშ-ის დიპლომატიური ტელეგრამების გაჟონვისას გასაჯაროებული ერთ-ერთი დოკუმენტის თანახმად, „პუტინი ირიბად უარყოფდა უკრაინის ტერიტორიულ მთლიანობას, მიანიშნებდა, რომ უკრაინა ხელოვნური წარმონაქმნია, რომელიც პოლონეთის, ჩეხეთის რესპუბლიკის, რუმინეთისა და განსაკუთრებით რუსეთის ტერიტორიების გაერთიანებით შეიქმნა მეორე მსოფლიო ომის შემდეგ“.
2009 წლის გაზის კონფლიქტის პერიოდში შეწყდა უკრაინის გავლით რუსული ბუნებრივი აირის ექსპორტი. ურთიერთობა კიდევ უფრო გაუარესდა, როცა რუსეთის პრემიერ-მინისტრმა პუტინმა განაცხადა, რომ „უკრაინის პოლიტიკურ ლიდერებს არ გააჩნიათ უნარი, გადაჭრან ეკონომიკური პრობლემები და [...] სიტუაცია ხაზს უსვამს [უკრაინული] ხელისუფლების დანაშაულებრიობის მაღალ დონეს“, ხოლო 2009 წლის თებერვალში (კონფლიქტის შემდეგ) უკრაინის პრეზიდენტმა იუშჩენკომ  და უკრაინის საგარეო საქმეთა მინისტრმა რუსეთის პრეზიდენტის დიმიტრი მედვედევის განცხადებას, რომ უკრაინამ უნდა აუნაზღაუროს ევროპის ქვეყნებს გაზის კრიზისისგან მიღებული ზარალი, უწოდეს „ემოციური განცხადება, რომელიც არამეგობრული და აგრესიულია უკრაინისა და ევროკავშირის წევრი სახელმწიფოების მიმართ“. მას შემდეგ, რაც საინვესტიციო კონფერენციაზე გამოცხადდა უკრაინისა და ევროკავშირის მიერ შემუშავებული ერთობლივი „გენერალური გეგმა“ უკრაინის ბუნებრივი აირის ინფრასტრუქტურის მოდერნიზაციის შესახებ (2009 წლის 23 მარტს), რუსეთის ენერგეტიკის მინისტრმა სერგეი შმატკომ ამავე კონფერენციაზე აღნიშნა, რომ ისე ჩანდა, თითქოს უკრაინა იურიდიულად ევროკავშირთან უფრო ახლოს დგებოდა, რაც შესაძლოა, მოსკოვის ინტერესებისთვის ზიანის მომტანი ყოფილიყო. პუტინის თანახმად, „ასეთი საკითხების განხილვა ძირითადი მიმწოდებლის დასწრების გარეშე უბრალოდ არასერიოზულია“.
WikiLeaks-ის მიერ აშშ-ის დიპლომატიური ტელეგრამების გაჟონვისას გასაჯაროებული ერთ-ერთი დოკუმენტის თანახმად, რომელიც 2009 წლის იანვრის რუსეთ-უკრაინის გაზის კრიზისს ეხება, უკრაინაში აშშ-ის ელჩი უილიამ ტეილორი ციტირებდა რუსეთში უკრაინის ელჩს კონსტანტინ გრიშენკოს, როცა გამოხატავდა თავის აზრს, რომ კრემლის ლიდერებს სურდათ, კიევში მმართველად ეხილათ მთლიანად მათზე დაქვემდებარებული ადამიანი; პუტინი „ვერ იტანდა“ მაშინდელ პრეზიდენტს იუშჩენკოს და თვალში არ მოსდიოდა იანუკოვიჩი, თუმცა მაშინდელ პრემიერ-მინისტრს ტიმოშენკოს განიხილავდა, როგორც პიროვნებას, ვისაც არ ენდობოდა, თუმცა მასთან მოლაპრაკება შეიძლებოდა.
2009 წლის 7 ოქტომბერს რუსეთის საგარეო საქმეთა მინისტრმა სერგეი ლავროვმა გაახმოვანა რუსეთის მთავრობის სურვილი, რუსეთ-უკრაინის ურთიერთობაში გადამწყვეტი მნიშვნელობა მინიჭებოდა ეკონომიკას და ორ ქვეყანას შორის ურთიერთობა გაუმჯობესდებოდა, თუკი ერთობლივ საწარმოებს გახსნიდნენ, განსაკუთრებით მცირე და საშუალო ბიზნესებში. იმავდროულად ხარკოვში შეხვედრაზე ლავროვმა აღნიშნა, რომ რუსეთის ხელისუფლება არ უპასუხებს უკრაინის ინიციატივას რუსეთისა და უკრაინის პრეზიდენტების შეხვედრის შესახებ, მაგრამ „ორი ქვეყნის საგარეო საქმეთა მინისტრებს მუდმივი კავშირი აქვთ.“
2009 წლის 2 დეკემბერს უკრაინის საგარეო საქმეთა მინისტრი პეტრო პოროშენკო და ლავროვი შეთანხმდნენ, თანდათანობით გაეუქმებინათ ცალკეული პიროვნებებისთვის მათ ქვეყნებში შესვლის აკრძალვა.
ვიქტორ იანუკოვიჩის პრეზიდენტობა
ბრიტანელი აკადემიკოსის და უკრაინასთან დაკავშირებული საკითხების ექსპერტის ტარას კუზიოს თქმით, ვიქტორ იანუკოვიჩი ყველაზე პრორუსულად განწყობილი და ნეო-საბჭოთა პრეზიდენტი იყო, რაც კი უკრაინას ჰყოლია. პრეზიდენტად არჩევის შემდეგ მან შეასრულა რუსეთის პრეზიდენტის დიმიტრი მედვედევის მიერ 2009 წლის აგვისტოში მისთვის გაგზავნილ წერილში წაყენებული ყველა მოთხოვნა.
2010 წლის 22 აპრილს ვიქტორ იანუკოვიჩმა და დიმიტრი მედვედევმა ხელი მოაწერეს ხარკოვის შეთანხმებას, რომლის ფარგლებშიც რუსეთს 25 წლით გაუხანგრძლივდა სევასტოპოლის სამხედრო-საზღვაო ბაზის იჯარა, სანაცვლოდ კი რუსეთმა აიღო ვალდებულება, უკრაინისთვის შეღავათიანი ტარიფით მიეწოდებინა ბუნებრივი გაზი, რაც 1 კუბურ მეტრზე $100-ის ფასდაკლებას გულისხმობდა. იჯარის გახანგრძლივების ხელშეკრულებამ აზრთა სხვადასხვაობა გამოიწვია როგორც უკრაინაში, ისე მის ფარგლებს გარეთ.
2010 წლის 17 მაისს პრეზიდენტი დიმიტრი მედვედევი ორდღიანი ვიზიტით ეწვია კიევს. რია-ნოვოსტის თანახმად, ვიზიტის ფარგლებში მედვედევი იმედოვნებდა, რომ ხელს მოაწერდნენ შეთანხმებას „შიდა რეგიონული და საერთაშორისო პრობლემების“ გადასაწყვეტად. ეს საკითხი ასევე გააჟღერა უკრაინის პირველმა ვიცე-პრემიერმა ანდრეი კლიუევმა უკრაინის უმაღლეს რადაში. ახალი ამბების ზოგიერთი სააგენტოს თანახმად, ვიზიტის მთავარი მიზანი იყო რუსეთ-უკრაინას შორის ენერგეტიკის საკითხებთან დაკავშირებით არსებული უთანხმოებების გადაწყვეტა მას შემდეგ, რაც ვიქტორ იანუკოვიჩი დათანხმდა გაზპრომისა დანაფტოგაზის ნაწილობრივ გაერთიანებას. ბუნებრივი აირის სახელმწიფო კომპანიების გაერთიანების გარდა ასევე გაჟღერდა ბირთვული ენერგიის სექტორის გაერთიანების პერსპექტივაც.
რუსეთის პრეზიდენტმა დიმიტრი მედვედევმა (2010 წლის აპრილში ) და პრემიერ-მინისტრმა ვლადიმერ პუტინმა (2010 წლის ივნისში ) განაცხადეს, რომ ვიქტორ იანუკოვიჩის პრეზიდენტობის პერიოდში ორ ქვეყანას შორის ურთიერთობა მნიშვნელოვნად გაუმჯობესდა.
2013 წლის 14 მაისს უცნობი სადაზვერვო სამსახურის უცნობი ვეტერანი სერგეი რაზუმოვსკი, რომელიც უსახლკარო ოფიცრების უკრაინული ასოციაციის ხელმძღვანელია, უკრაინულ-რუსული საერთაშორისო მოხალისეთა ბრიგადის შექმნით ინიციატივით გამოვიდა, რათა სირიაში ბაშარ ალ-ასადის ხელისუფლებას დახმარებოდნენ აჯანყებულებთან ბრძოლაში. ამ ინიციატივის ერთ-ერთი მიზეზი ის იყო, რომ უკრაინის მთავრობა ოფიცერთა კორპუსის მიმართ სათანადო ყურადღებას არ იჩენდა. ამის გამო როზუმოვსკი სირიის მოქალაქეობის მიღებას გეგმავდა. ზოგიერთი წყაროს თანახმად, როზუმოვსკი კრემლის დაქირავებული პროვოკატორია.
2013 წლის 17 ივლისს აზოვის ზღვის რუსულ სანაპიროსთან რუსეთის სანაპირო დაცვის საპატრულო გემი უკრაინულ თევზჭერ ხომალდს შეეჯახა. ოთხი მეთევზე დაიღუპა, ხოლო ერთი რუსმა სამართალდამცავებმა დააკავეს ბრაკონიერობის ბრალდებით. გადარჩენილი მეთევზის თქმით, რუსები გამიზნულად დაეჯახნენ და დააზიანეს მათი ხომალდი, მეთევზეებს კი ცეცხლი გაუხსნეს, ხოლო რუსეთის სამართალდამცავი ორგანოს თქმით, სწორედ ბრაკონიერები ცდილობდნენ თავიანთი ხომალდით საპატრულო გემზე დაჯახებას. უკრაინის იუსტიციის მინისტრმა ოლენა ლუკაშმა დაადასტურა, რომ რუსეთს არ ჰქონდა უფლებამოსილება, უკრაინის დაკავებული მოქალაქისთვის ბრალი წარედგინა.
გადარჩენილი მეთევზის ცოლის თქმით, უკრაინის კონსული რუსეთში ძალიან პასიური იყო და არსებითი მხარაჭერა არ გამოუვლენია. მეთევზე უკრაინისთვის უნდა გადაეცა 2013 წლის 12 აგვისტოს, თუმცა რუსეთის პროკურატურამ გადაწყვიტა, დაკავებული რუსეთში დაეტოვებინათ. მსგავს ინციდენტს ჰქონდა ადგილი ბელგოროდისა და ლუჰანსკის ოლქების საზღვარზე, როცა რუსული ტრაქტორის მთვრალმა მძღოლმა გადაწყვიტა, უკრაინის საზღვარი გადაეკვეთა თავის ორ მეგობართან ერთად 2013 წლის 28 აგვისტოს. აზოვის ინციდენტისგან განსხვავებით, რომელიც 1 თვით ადრე მოხდა, უკრაინის სანაპირო დაცვის სამსახურმა რუსეთის მოქალაქეები დაუყოვნებლივ გადასცა რუსეთის სამართალდამცავ ორგანოებს. „ბელარუსის“ მოდელის ტრაქტორი უკრაინის შემოსავლების და მოსაკრებლების სამინისტროს გადაეცა.
ეკონომიკური ინტეგრაცია და ევრომაიდანი
2013 წელს უკრაინას ჰქონდა დამკვირვებლის სტატუსი რუსეთის მიერ მართულ ევრაზიის საბაჟო კავშირში და იმავდროულად პრიორიტეტად ჰქონდა ევროკავშირთან ასოცირების ხელშეკრულება, რომელიც ნოემბერში უნდა გაფორმებულიყო.
2013 წლის 14 აგვისტოს რუსეთის ფედერალურმა საბაჟო სამსახურმა შეწყვიტა უკრაინიდან შემოსული ყველანაირი საქონლის მიღება. ზოგიერთმა პოლიტიკოსმა ეს აღიქვა, როგორც უკრაინასთან სავაჭრო ომის დასაწყისი, რომლის მიზანიც იყო ევროკავშირთან სავაჭრო ხელშეკრულებაზე ხელმოწერის შეფერხება.
ნაცისტური გერმანიის მიერ ლატვიის ოკუპაცია
მინი|გერმანელი ჯარისკაცების რიგაში შესვლა ვერმახტის მიერ ლატვიის ოკუპაცია 1941 წლის 10 ივლისს დასრულდა. ლატვია გახდა მესამე რაიხის ოსტლანდის რაიხსკომისარიატის ნაწილი. ლატვიის პროვინციაში (Generalbezirk Lettland) ოსტის გენერალური გეგმის მიხედვით ხვრეტდნენ ან ასახლებდნენ საკონცენტრაციო ბანაკებში ყველას ვინც ნაცისტებისტვის მიუღებელი რასის წარმომადგენლი იყო ან ეწინააღმდეგებოდა გერმანულ ოკუპაციას.
რუსეთ-უკრაინის ურთიერთობები
ეკონომიკური ინტეგრაცია და ევრომაიდანი
პავლო კლიმკინის თანახმად, რომელიც უკრაინის ერთ-ერთი წარმომადგენელი იყო ასოცირების ხელშეკრულებაში, თავდაპირველად „რუსებს უბრალოდ არ სჯეროდათ, რომ (ევროკავშირთან ასოცირების ხელშეკრულება) რეალურად გაფორმდებოდა. მათ არ სჯეროდათ, რომ ჩვენ შეგვწევს უნარი, ჩვენთვის სასარგებლო ხელშეკრულების დადებაზე ვაწარმოოთ მოლაპარაკება და არ სჯეროდათ, რომ კარგი ხელშეკრულების გასაფორმებლად ძალისხმევას არ დავიშურებდით“.
ნაცისტური გერმანიის მიერ ლატვიის ოკუპაცია
სქოლიო
კატეგორია:საბრძოლო მოქმედებები აღმოსავლეთის ფრონტზე მეორე მსოფლიო ომში კატეგორია:ლატვიის ისტორია
რუსეთ-უკრაინის ურთიერთობები
ეკონომიკური ინტეგრაცია და ევრომაიდანი
2013 წლის სექტემბერში რუსეთმა გააფრთხილა უკრაინა, რომ ევროკავშირთან თავისუფალი ვაჭრობის ხელშეკრულების გეგმის გაგრძელების შემთხვევაში ფინანსური კატასტროფის წინაშე აღმოჩნდებოდა და შესაძლოა, ამას უკრაინის სახელმწიფოს კოლაფსიც კი გამოეწვია. პრეზიდენტ ვლადიმერ პუტინის მრჩეველმა სერგეი გლაზიევმა განაცხადა, რომ „უკრაინის ხელისუფლება დიდ შეცდომას უშვებს, თუკი ფიქრობენ, რომ მომდევნო წლებში რუსეთი ამ საკითხისადმი ნეიტრალური დარჩება. ეს არ მოხდება“. რუსეთს უკვე ჰქონდა დაწესებული შეზღუდვები გარკვეული უკრაინული პროდუქციის იმპორტზე და გლაზიევი არ გამორიცხავდა, რომ ხელშეკრულების გაფორმების შემთხვევაში დამატებითი სანქციები ამოქმედდებოდა. გლაზიევმა აღნიშნა, რომ უკრაინის რუსულენოვანი აღმოსავლეთ და სამხრეთ ნაწილებში სეპარატისტული მოძრაობების წარმოქმნის საშიშროება არსებობდა.
2013 წლის 21 ნოემბერს იანუკოვიჩმა შეაჩერა ევროკავშირთან ასოცირების ხელშეკრულების გაფორმებისთვის მზადება, რათა რუსეთთან ეკონომიკური დაახლოების გზები მოეძებნა. 2013 წლის 17 დეკემბერს რუსეთის პრეზიდენტი ვლადიმერ პუტინი დათანხმდა, უკრაინისთვის ესესხებინა 15 მილიარდი დოლარი ფინანსური დახმარების სახით და ბუნებრივ აირზე 33%-იანი ფასდაკლება დაეწესებინა. ხელშეკრულება გაფორმდა უკრაინაში მიმდინარე მასობრივი უწყვეტი პროტესტის ფონზე, სადაც მთავარი მოთხოვნა იყო უკრაინისა და ევროკავშირის დაახლოება. კრიტიკოსებმა აღნიშნეს, რომ 2013 წლის 17 დეკემბრის ხელშეკრულებამდე რამდენიმე თვით ადრე რუსეთის საბაჟო რეგულაციებში შეტანილი ცვლილებები უკრაინიდან შემოსულ იმპორტზე იყო რუსეთის მცდელობა, უკრაინისთვის არ მიეცა ევროკავშირთან ასოცირების ხელშეკრულებაზე ხელის მოწერის საშუალება.
ყირიმის ანექსია და ომი აღმოსავლეთ უკრაინაში
უკრაინამ რუსეთი დაადანაშაულა უკრაინის შიდა საქმეებში ჩარევაში, ხოლო რუსეთის მხარემ ოფიციალურად უარყო ეს ბრალდება. კრიზისის საპასუხოდ უკრაინის პარლამენტმა მოითხოვა, რომ ბუდაპეშტის მემორანდუმზე ხელისმომწერებს დაედასტურებინათ თავიანთი ერთგულება ამ პოლიტიკური შეთანხმების პრინციპებისადმი და ასევე გაემართათ კონსულტაციები უკრაინის მხარესთან დაძაბულობის შესამცირებლად. 1-ლ მარტს ომის გამოცხადების გარეშე რუსეთის პარლამენტმა პრეზიდენტ ვლადიმერ პუტინს მიანიჭა უკრაინაში სამხედრო ძალის გამოყენების უფლება. იმავე დღეს უკრაინის პრეზიდენტის მოვალეობის შემსრულებელმა ალექსანდრე ტურჩინოვმა ყირიმის პრემიერ-მინისტრის დანიშვნა არაკონსტიტუციურად გამოაცხადა. მან აღნიშნა, რომ „რუსეთის ფედერაციის ქმედებებს აღვიქვამთ, როგორც პირდაპირ აგრესიას უკრაინის სუვერენიტეტისადმი!“
უკრაინამ რუსეთს სანქციებით უპასუხა, ასევე შავ სიაში შეიყვანა და აქტივები გაუყინა ანექსიის პროცესში ჩართულ მრავალ პირსა და ორგანიზაციას. უკრაინამ წამოიწყო რუსული პროდუქციის შეძენის საწინააღმდეგოდ მიმართული კამპანია და სხვა ქვეყნებმა, რომლებიც უკრაინას უჭერდნენ მხარს (მაგ. ევროკავშირი, ნორვეგია, ისლანდია, შვეიცარია, ლიხტენშტეინი, ალბანეთი, მონტენეგრო, აშშ, გაერთიანებული სამეფო, კანადა, ავსტრალია, ახალი ზელანდია, იაპონია და ა.შ.) ანალოგიურ ზომებს მიმართეს. რუსეთმა უკრაინას და მის მხარდამჭერებს იგივე შეზღუდვები დაუწესა, თუმცა არ გაუსაჯაროებია სანქცირებულ პირთა და ორგანიზაციათა სია.
2014 წლის 19 მარტს უკრაინის შეიარაღებულმა ძალებმა (რომლებიც მანამდე ალყაში იყვნენ თავიანთ ბაზებში) ყირიმი დატოვეს. 2014 წლის 8 აპრილს რუსეთსა და უკრაინას შორის დაიდო შეთანხმება, რუსეთი დააბრუნებდა უკრაინულ ხომალდებს და თვითმფრინავებს, რომლებიც ყირიმში დაიკავეს. რუსეთმა დააბრუნა ყირიმის ანექსიისას უკრაინისთვის ჩამორთმეული 35 გემი, მაგრამ უარი თქვა სამხედრო-საზღვაო აღჭურვილობის დაბრუნებაზე, რადგან 2014 წლის 1-ს ივლისს უკრაინამ არ განაახლა ცალმხრივად გამოცხადებული ცეცხლის შეწყვეტის გადაწყვეტილება დონბასის ომში. რუსეთს ჯერ კიდევ არ დაუბრუნებია უკრაინისთვის 16 მცირე გემი.
2016 წლის 27 მარტს ყირიმის რუსეთთან სოციალური, პოლიტიკური და ეკონომიკური კავშირების გასაძლიერებლად დმიტრი კოზაკი დაინიშნა.
14 აპრილს რუსეთის პრეზიდენტმა ვლადიმერ პუტინმა გამოაცხადა, რომ ბანკ „როსიაში“ გახსნიდა მხოლოდ რუსული რუბლის ანგარიშს და ახლად ანექსირებული ყირიმის მთავარ ბანკად აქცევდა, ასევე მისცემდა უფლებას, რუსეთის $36 მილიარდიანი ენერგეტიკის ბაზრის მომსახურების ანგარიშსწორება ამ ბანკში ყოფილიყო, რაც ბანკს მხოლოდ მომსახურების საკომისიოდან წლიურ $112 მილიონის შემოსავალს აძლევდა.
15 აპრილს უმაღლესმა რადამ გამოაცხადა, რომ ყირიმის ავტონომიური რესპუბლიკა და სევასტოპოლი რუსეთის ჯარის მიერ იყო დროებით ოკუპირებული, ხოლო ტერიტორიები წარმოადგენდა „უკრაინის ხელშეუხებელ ნაწილს“, რომელზეც უკრაინის კანონმდებლობა ვრცელდება. 2014 წლის 17 აპრილს პრეზიდენტმა პუტინმა განაცხადა, რომ რუსული ჯარი მხარს უჭერდა ყირიმის სეპარატისტულ მილიციას, რადგან რუსეთის ჩარევა საჭირო იყო „ყირიმელი ხალხისთვის საჭირო პირობების უზრუნველსაყოფად, რათა თავიანთი სურვილები თავისუფლად გამოთქვან“.
2014 წლის მარტსა და აპრილში უკრაინაში დაიწყო პრორუსული საპროტესტო აქციები, სადაც პრორუსულად განწყობილმა ჯგუფებმა დონეცკი და ლუჰანსკი „სახალხო რესპუბლიკებად“ გამოაცხადეს. ორივე რეგიონი უკრაინის ხელისუფლების კონტროლს მიღმაა.
2014 წლის 17 ივლისს სეპარატისტების მიერ კონტროლირებადი პრორუსული აღმოსავლეთ უკრაინის ტერიტორიიდან ბუკის სარაკეტო კომპლექსით ჩამოაგდეს მალაიზიის ავიახაზების რეისი MH-17. 283 მგზავრიდან და ეკიპაჟის 15 წევრიდან ყველა დაიღუპა.
დონბასის რეგიონში პრორუს ამბოხებულებსა (რომლებსაც რუსეთის ჯარი ეხმარებოდა) და უკრაინის შეიარაღებულ ძალებს შორის სამხედრო შეტაკებები 2014 წლის აპრილში დაიწყო. 2014 წლის 5 სექტემბერს უკრაინის მთავრობამ და თვითაღიარებული დონეცკისა და ლუგანსკის სახალხო რესპუბლიკების წარმომადგენლებმა ხელი მოაწერეს საცდელ ხელშეკრულებას ცეცხლის შეწყვეტაზე. ცეცხლის შეწყვეტას მოყვა ახალი ინტენსიური ბრძოლები 2015 წლის იანვარში. ცეცხლის შეწყვეტის ახალი შეთანხმება ამოქმედდა 2015 წლის თებერვლის შუა რიცხვებიდან, მაგრამ ვერც ამ ხელშეკრულებამ ჩააცხრო ბრძოლა.
ნატომ და უკრაინამ ბრალი დასდეს რუსეთს სამხედრო ოპერაციებში პირდაპირ მონაწილეობაში, რისი მიზანიც დონეცკისა და ლუგანსკის სახალხო რესპუბლიკების მხარდაჭერა იყო. რუსეთმა ეს ბრალდება უარყო, მაგრამ 2015 წლის დეკემბერში რუსეთის პრეზიდენტმა ვლადიმერ პუტინმა დაადასტურა, რომ უკრაინაში მოქმედებდნენ რუსეთის სამხედრო დაზვერვის ოფიცრები. რუსეთმა ასევე აღიარა, რომ რუსი „მოხალისეები“ ეხმარებიან სახალხო რესპუბლიკების სეპარატისტებს.
ევროპის საბჭოს საპარლამენტო ასამბლეის 2014 წლის 26 ივნისის სესიაზე უკრაინის პრეზიდენტმა პეტრო პოროშენკომ განაცხადა, რომ რუსეთთან ორმხრივი ურთიერთობები ვერ დარეგულირდება, ვიდრე რუსეთი ხელს არ აიღებს ყირიმის ანექსიაზე და ამ რეგიონის კონტროლს უკრაინას დაუბრუნებს. 2015 წლის თებერვალში უკრაინამ გააუქმა 1997 წლის შეთანხმება, რომლის თანახმადაც რუსეთის მოქალაქეებს უკრაინაში შესვლა შეეძლოთ პირადობის მოწმობით ნაცვლად სამოგზაურო პასპორტისა.
2015 წლის თებერვალში „უკრაინის სატელევიზიო და რადიო სივრცეში ინფორმაციის დაცვის შესახებ“ კანონის ფარგლებში აიკრძალა (უკრაინულ სატელევიზიო სივრცეში) ისეთი „აუდიოვიზუალური შემოქმედების“ ჩვენება, რომელიც შეიცავდა „ოკუპანტი სახელმწიფოს სამართალდამცავი ორგანოების, შეიარაღებული ძალების, სხვა სახის შეიარაღებული, სამხედრო და უსაფრთხოების ძალების ნებისმიერი ქმედების პოპულარიზაციას, აგიტაციას და პროპაგანდას“. ერთი წლის შემდეგ რუსული ნაწარმი უკრაინის სატელევიზიო სივრცეში 3-4-ჯერ შემცირდა. მანამდე, 2014 წლის მარტში, ჯერ კიდევ დამოუკიდებლობის რეფერენდუმამდე, ყირიმში შეწყდა უკრაინული ტელეარხების ტრანსლაცია. ერთი კვირის შემდეგ უკრაინული სატელევიზიო და რადიომაუწყებლობის ეროვნულმა საბჭომ გამოსცა ბრძანება იმ ზოგიერთი რუსული ტელეარხის წინააღმდეგ ზომების მიღების შესახებ, რომლებიც უკრაინის შესახებ შეცდომაში შემყვანი ინფორმაციის გავრცელებაში დაადანაშაულეს. 2016 წლის 15 მარტს დამატებით 15 რუსულ ტელეარხს აეკრძალა უკრაინაში მაუწყებლობა.
ურთიერთობების შემდგომი გაუარესება
2015 წლის ნოემბერში უკრაინამ რუსული სამხედრო და სამოქალაქო თვითმფრინავებისთვის საჰაერო სივრცე დახურა. 2015 წლის დეკემბერში უკრაინელმა კანონმდებლებმა მხარი დაუჭირეს რუსეთზე სავაჭრო ემბარგოს დაწესებას, რადგან რუსეთმა გააუქმა ამ ორი ქვეყნის თავისუფალი სავაჭრო ზონა და უკრაინიდან საკვების იმპორტი აკრძალა, ხოლო უკრაინასა და ევროკაშირს შორის თავისუფალ ვაჭრობაზე შეთანხმება 2016 წლის იანვარში უნდა ამოქმედებულიყო. რუსეთმა 2016 წლის იანვრიდან უკრაინულ საქონელს ტარიფები დაუწესა, უკრაინა კი ევროკავშირთან ერთად ღრმა და ყოვლისმომცველ თავისუფალ სავაჭრო სივრცეში გაწევრიანდა.
2015 წლიდან უკრაინა რუს ხელოვანებს უკრაინაში შესვლას უკრძალავს და ასევე შეზღუდვებს აწესებს რუსული კულტურის ნიმუშებზე, თუკი ისინი „ეროვნული უსაფრთხოებისთვის საფრთხედ“ აღიქმება. რუსეთს ანალოგიური ნაბიჯი არ გადაუდგამს, რუსეთის საგარეო საქმეთა მინისტრმა სერგეი ლავროვმა განაცხადა, რომ „მოსკოვი არ დაემსგავსება კიევს“ და უკრაინის კულტურის წარმომადგენლებს შავ სიას და შეზღუდვებს არ დაუწესებს. ლავროვმა ასევე დასძინა, რომ რუსმა პროდიუსერებმა და კინოინდუსტრიამ უნდა გაითვალისწინოს „უცხოელ შემსრულებელთა არამეგობრული თავდასხმები რუსეთზე“ როცა მათთან ერთად იმუშავებენ კულტურულ პროექტებზე.
უკრაინის სასაზღვრო დაცვის სამსახურის თანახმად, რუსეთის მოქალაქეთა რაოდენობა, რომლებმაც რუსეთ-უკრაინის საზღვარი გადაკვეთეს (2.5 მილიონზე მეტი რუსი 2014 წელს), 2015 წელს თითქმის 50%-ით შემცირდა.
2016 წლის 5 ოქტომბერს უკრაინის საგარეო საქმეთა სამინისტრომ უკრაინის მოქალაქეებს ოფიციალურად ურჩია, თავი აერიდებინათ რუსეთში მოგზაურობისგან, რადგან რუსი სამართალდამცავები უკრაინის მოქალაქეებს უსაფუძვლოდ აკავებდნენ და ხშირად „უხეშად ექცევიან უკრაინელებს, იყენებენ ფიზიკური და ფსიქოლოგიური ზეწოლის უკანონო მეთოდებს, წამებასა და სხვა აქტებს, რაც ადამიანის ღირსებას ლახავს“. 2018 წლის 14 ივნისის რეზოლუციაში ევროპის პარლამენტმა აღნიშნა, რომ „რუსეთში და ყირიმის ნახევარკუნძულზე უკრაინის 71 მოქალაქე უკანონოდ ჰყავთ დაკავებული“.
2017 წლის თებერვალში უკრაინის მთავრობამ აკრძალა რუსეთიდან წიგნების კომერციული იმპორტირება, რაც უკრაინაში გაყიდული წიგნების 60%-ს შეადგენდა, მანამდე კი, 2015 წლის აგვისტოში, კონკრეტული სახელწოდების წიგნები აიკრძალა.
მოსკოვის ნიკოლოზ საკვირველთმოქმედის ეკლესია (ტროეკუროვო)
მოსკოვის ნიკოლოზ საკვირველთმოქმედის ეკლესია (Церковь Николая Чудотворца) — მართლმადიდებლური ეკლესია მოსკოვში. ეკლესია დაარსებულია XVII საუკუნის ბოლოს. მდებარეობს ყოფილ სოფელ ტროეკუროვოში, ამჟამად მოსკოვის დასავლეთის ადმინისტრაციული ოლქის ოჩაკოვო-მატვეევის რაიონი. ტაძართან ახლოს მდებარეობს ტრეოკუროვოს სასაფლაოს მთავარი შესასვლელი, თუმცა ტაძარი არ დგას სასაფლაოს ტერიტორიაზე.
რუსეთ-უკრაინის ურთიერთობები
ურთიერთობების შემდგომი გაუარესება
უკრაინის მიერ 2017 წელს შემოღებულმა განათლების შესახებ კანონმა უკრაინული ენა განსაზღვრა საჯარო სკოლებში განათლების მიღების ერთადერთ ენად. კანონის მიღებას მოჰყვა კრიტიკა რუსეთისა და უნგრეთის თანამდებობის პირებისგან. რუსეთის საგარეო საქმეთა სამინისტრომ განაცხადა, რომ კანონი „იძულებით აწესებს მონოეთნიკური ენის რეჟიმს მრავალენოვან სახელმწიფოში“.
მოსკოვის ნიკოლოზ საკვირველთმოქმედის ეკლესია (ტროეკუროვო)
ეკლესია აგებულია 1699-1706 წლებში. მთავარი საკურთხეველი ნაკურთხია ნიკოლოზ საკვირველთმოქმედის სახელზე, ხოლო ეგვტერი მოსკოვის მიტროპოლიტ ალექსი ღვთისკაცის სახელზე.
რუსეთ-უკრაინის ურთიერთობები
ურთიერთობების შემდგომი გაუარესება
2018 წლის 18 იანვარს უკრაინის პარლამენტმა დაამტკიცა კანონი, რომლის თანახმადაც დონეცკისა და ლუგანსკის სახალხო რესპუბლიკების მიერ დაკავებულ ტერიტორიებს „რუსეთის მიერ დროებით ოკუპირებული“ ეწოდა, ხოლო რუსეთს - „აგრესორი“ სახელმწიფო.
2018 წლის მარტში უკრაინის სასაზღვრო დაცვის სახელმწიფო სამსახურმა აზოვის ზღვაში დააკავა რუსული დროშით მცურავი ყირიმში რეგისტრირებული თევზჭერი ხომალდი „ნორდი“, ეკიპაჟი დაადანაშაულეს „დროებით ოკუპირებულ ტერიტორიაზე შესვლაში“. გემის კაპიტანს, ვლადიმირ გორბენკოს, თავიდან 5 წლამდე პატიმრობა ემუქრებოდა, თუმცა მოგვიანებით დაკარგულად გამოცხადდა, ზოგიერთი მედია-საშუალების ცნობით კი ის ყირიმში დაბრუნდა.
მოსკოვის ნიკოლოზ საკვირველთმოქმედის ეკლესია (ტროეკუროვო)
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
რუსეთ-უკრაინის ურთიერთობები
ურთიერთობების შემდგომი გაუარესება
2018 წლის ნოემბერში ყირიმის სანაპიროსთან რუსეთმა ცეცხლი გაუხსნა და დააკავა სამი უკრაინული სამხედრო-საზღვაო ხომალდი (და მოსკოვში დააკავა მათი 24 მეზღვაური ) რა დროსაც ეკიპაჟის წევრები დაშავდნენ. ამ მოვლენას საპასუხოდ მოყვა აღშფოთებული პროტესტი უკრაინაში რუსეთის საელჩოსთან და საელჩოს ავტომობილს ცეცხლი წაუკიდეს. შედეგად 26 ნოემბერს უკრაინის 10 ოლქში 30 დღით გამოცხადდა საომარი მდგომარეობა. საომარი მდგომარეობის ამოქმედების მიზეზად უკრაინის პრეზიდენტმა პეტრო პოროშენკომ დაასახელა რუსეთთან სრულმასშტაბიანი ომის დაწყების საფრთხე.
საომარი მდგომარეობის პერიოდში უკრაინამ 16-დან 60 წლამდე რუს მამაკაცებს ქვეყანაში შესვლა აუკრძალა, გამონაკლისად მხოლოდ ჰუმანიტარული საქმიანობა დასახელდა. უკრაინის განცხადებით, ეს იყო უსაფრთხოების ზომა, რათა რუსეთს უკრაინის მიწაზე „კერძო“ არმიების ჩამოყალიბების საშუალება არ ჰქონოდა. 2018 წლის 27 დეკემბერს უკრაინის ეროვნული უსაფრთხოებისა და თავდაცვის საბჭომ გამოაცხადა, რომ რუსი მამაკაცებისთვის უკრაინაში შესვლასთან დაკავშირებული შეზღუდვა ძალაში რჩებოდა. (უკრაინის სასაზღვრო დაცვის სამსახურის თანახმად) 2018 წლის 26 ნოემბრიდან 26 დეკემბრამდე პერიოდში 1650 რუს მოქალაქეს ეთქვა უარი უკრაინაში შესვლაზე. 2018 წლის 26 დეკემბრიდან 2019 წლის 11 იანვრამდე უკრაინის სასაზღვრო დაცვის სამსახურმა რუსეთის 800 მოქალაქეს უთხრა უარი უკრაინაში შეშვებაზე.
მოსკოვის ნიკოლოზ საკვირველთმოქმედის ეკლესია (ტროეკუროვო)
ისტორია
სოფელი ტროეკუროვო (ასევე ხოროშეოვო ან ნიკოლსკოე) ცნობილია XVI საუკუნიდან და სავარაუდოდ უკვე ამ პერიოდიდან მას თავისი ხის ეკლესია უკვე ჰქონდა, რომელიც ნაკურთხი იყო ნიკოლოზ საკვირველთმოქმედის სახელზე. მას შემდეგ, რაც სოფელი გადავიდა გოდუნოვებიდან ტროეკუროვების მფლობელობაში, აქ XVII საუკუნის 40-იან წლებში ააშენეს ახალი ხის ეკლესია, რომელიც XVIII საუკუნის დასაწყისში შეცვალა დღეს არსებულმა ქვის შენობამ. ახალი ეკლესიის მშენებლობა გაგრძელდა 1699 წლიდან 1706 წლამდე. ეკლესია აგებულია მოსკოვური ბაროკოს სტილში, მაგრამ მისი არქიტექტორის ვინაობა უცნობია. მშენებლობის პარალელურად აგებული სამრეკლო 1745 წელს შეცვალა დღემდე შენახულმა სამიარუსიანმა კოშკმა.
XVIII საუკუნის შუა წლებიდან ტაძრის დახურვამდე, ანუ 1931 წლამდე, მის არქიტექტურას მნიშვნელოვანი ცვლილებები არ განუცდია. დახურვის შემდეგ ეკლესიის გუმბათი და სამრეკლო მოანგრიეს, ინტერიერის მორთულობა გაანადგურეს, ხოლო ყოფილი ტაძრის შენობაში ტყავის ქარხანა განათავსეს. დიდი სამამულო ომის შემდეგ პერიოდში ტაძრის შენობა ეკუთვნოდა ორგანიზაცია „Совэкспортфильм“-ს, რომელიც ეკლესიის შენობას საწყობად იყენებდა.
რუსეთ-უკრაინის ურთიერთობები
ვოლოდიმირ ზელენსკის პრეზიდენტობა
2019 წლის 11 ივლისს უკრაინის ახლად არჩეული პრეზიდენტი ვოლოდიმირ ზელენსკი ტელეფონით ესაუბრა რუსეთის პრეზიდენტს ვლადიმერ პუტინს. ზელენსკიმ პუტინს მოუწოდა, მონაწილეობა მიეღო უკრაინას, ამერიკის შეერთებულ შტატებს, გერმანიას, საფრანგეთსა და გაერთიანებულ სამეფოს შორის მინსკში გამართულ მოლაპარაკებებში. ქვეყნის ლიდერებმა ასევე განიხილეს ტყვეების გაცვლის საკითხი. 7 სექტემბერს უკრაინამ და რუსეთმა ტყვეები გაცვალეს.
2019 წლის ბოლოს რუსეთის სახელმწიფოს კუთვნილებაში არსებულმა კომპანია გაზპრომმა და უკრაინამ გააფორმეს 5 წლიანი ხელშეკრულება ევროპაში რუსული ბუნებრივი აირის ტრანზიტის შესახებ.
2020-იანი წლები
დონბასის ომის მსვლელობისას ბრძოლა გამწვავდა 2021 წლის პირველ მეოთხედში, როცა კონფლიქტს 25 უკრაინელის სიცოცხლე შეეწირა, იმ დროს როცა 2020 წელს ჯამში უკრაინის 50 მოქალაქე დაიღუპა უკრაინის ხელისუფლების ცნობით. 2021 წლის მარტის მიწურულს გაირკვა, რომ რუსეთის სხვადასხვა რეგიონებში ადგილი ჰქონდა სამხედრო აღჭურვილობის მასიურ გადაზიდვებს და ეს აღჭურვილობა მიჰქონდათ ყირიმში, როსტოვსა და ვორონეჟში. მომდევნო თვეებში სხვადასხვა ინფორმაციით, მათ შორის რუსეთის ცენტრალური სახელმწიფო საინფორმაციო სააგენტო TASS-ის განცხადებით, სამხრეთის სამხედრო ოლქში, დონბასის კონფლიქტის ზონასთან ახლოს განლაგებული ჯარის შემადგენლობა 85,000-დან 90,000-მდე იყო.
მიუხედავად რუსეთის მთავრობის მხრიდან ოფიციალური რწმუნებისა, რომ სამხედრო დანაყოფი „საფრთხეს არ წარმოადგენდა“, რუსმა ჩინოსანმა დმიტრი კოზაკმა აღნიშნა, რომ რუსული შეიარაღებული ძალები „დაიცავენ“ უკრაინაში მყოფ რუსეთის მოქალაქეებს და ნებისმიერი ესკალაცია „უკრაინის აღსასრულის მომტანი იქნება“. კომენტარი გააკეთეს სხვა პოლიტიკოსებმა, მაგალითად გერმანიის კანცლერმა ანგელა მერკელმა და აშშ-ის თეთრი სახლის პრეს-მდივანმა ჯენიფერ ფსაკიმ. მერკელმა სატელეფონო საუბრისას პუტინს ჯარის გაყვანა მოსთხოვა, ხოლო ფსაკიმ ამ ესკალაციას უწოდა „2014 წლის შემდეგ ყველაზე მასშტაბური“. ოქტომბრის ბოლოს რუსულმა ახალი ამბების სააგენტო TASS-მა ისაუბრა მასობრივ სამხედრო წვრთნებზე ასტრახანის ოლქში, რომელშიც მონაწილეობდა 1000-ზე მეტი პირი და 300 სამხედრო დანადგარი, ადგილზე წარმოდგენილი იყო ბუკის, S-300 და Tor-M2 სარაკეტო სისტემები.
2021 წლის 7 დეკემბერს აშშ-ის პრეზიდენტი ჯო ბაიდენი დაცული ვიდეოზარით ესაუბრა რუსეთის პრეზიდენტ ვლადიმერ პუტინს უკრაინის საზღვართან რუსეთის ჯარის თავმოყრისა და დაძაბულობის ზრდის შესახებ, რაც უკრაინის ნატოში გაწევრიანების სურვილზე საპასუხო ქმედება იყო. უკრაინის ნატოსკენ სწრაფვასთან დაკავშირებით პუტინმა აღნიშნა, რომ ეს რუსეთის „უსაფრთხოებას საფრთხეს უქადის“. ეს დაძაბულობა დაემთხვა ვოლოდიმირ ზელენსკის პრეზიდენტად არჩევას, რომელიც რუსეთის მიერ უკრაინის სუვერენიტეტის შელახვას ხმამაღლა აკრიტიკებდა. ვიდეო კონფერენციაზე პუტინმა განაცხადა, რომ უკრაინაში დასავლეთის სამხედრო აქტივობა „წითელ ხაზს“ უახლოვდებოდა და ისევ რუსეთის ეროვნული უსაფრთხოებისადმი არსებულ საფრთხეზე ისაუბრა.
ბაიდენმა საპასუხოდ აღნიშნა, რომ თუკი რუსეთი სამხედრო აგრესიაზე გადავიდოდა, შეერთებული შტატები მზად იყო, აემოქმედებინა სხვადასხვა ეკონომიკური სანქციები, რომლებიც ბევრად უფრო დააზარალებდა რუსეთს, ვიდრე ყირიმის ანექსიის შემდეგ დაწესებული შეზღუდვები. განსაკუთრებით საყურადღებო იყო რუსეთის გაძევება მსოფლიო ბანკთაშორისი ფინანსური ტელეკომუნიკაციების საზოგადოებიდან, ანუ SWIFT-დან. თუმცა ევროპელი ლიდერები შიშობდნენ, რომ ეს ნაბიჯი რუსეთს უბიძგებდა კიდევ უფრო მწვავე თავდასხმისკენ.
2021 წლის 9 დეკემბერს ადგილი ჰქონდა ინციდენტს უკრაინულ საფლანგო ხომალდ „დონბასთან“ დაკავშირებით, რომელიც მარიუპოლის პორტიდან გამოვიდა მოსკოვის დროით 09:12 საათზე და გეზი ქერჩის სრუტისკენ (რუსეთისა და უკრაინის საზიარო შიდა წყლები) ჰქონდა აღებული. რუსეთის ფსბ-ის თანახმად, ხომალდს რეაგირება არ ჰქონია კურსის შეცვლის მოთხოვნაზე, თუმცა მოგვიანებით უკან გაბრუნდა. რუსეთის საგარეო საქმეთა სამინისტრომ ამ ინციდენტს „პროვოკაცია“ უწოდა, ხოლო უკრაინამ რუსეთის ჩივილი კიევზე განხორციელებული „ინფორმაციული ომის“ ნაწილად შეაფასა.
იმავე დღეს (2021 წლის 9 დეკემბერს) ჯო ბაიდენი ტელეფონით ესაუბრა პრეზიდენტ ვოლოდიმირ ზელენსკის დონბასის რეგიონში ვითარების დაძაბვისა და უკრაინის შიდა რეფორმების შესახებ, რასთან დაკავშირებითაც ზელენსკიმ განცხადება გააკეთა და ბაიდენს მადლობა გადაუხადა „გულითადი მხარდაჭერისთვის“. თეთრი სახლის პრეს-მდივანმა ჯენიფერ ფსაკიმ რეპორტიორებს განუცხადა, რომ „აშშ-ის პრეზიდენტის მიზანი იყო, პრეზიდენტ ზელენსკისთვის ეცნობებინა პუტინთან საუბრის შესახებ და ხაზი გაესვა, რომ აშშ მხარს უჭერს უკრაინის სუვერენიტეტსა და ტერიტორიულ მთლიანობას“. ამ გამხნევების მიუხედავად, ბაიდენმა მტკიცედ განაცხადა, რომ „აშშ-ს გეგმაში არ აქვს, რუსეთს ცალმხრივად დაუპირისპირდეს, რათა მისი უკრაინაში შეჭრა შეაჩეროს“. თუმცა თუკი რუსეთი უკრაინის დაპყრობას შეეცდება, ამას „მკაცრი პასუხი“ მოყვება.